[{"text_idx": "#000002", "text": "Cyhoeddwyd y newyddion ar ddiwedd sgwrs rhwng y cerddor ac Aled Hughes ar raglen BBC Radio Cymru Aled fore dydd Mercher. Roedd ymateb Tecwyn yn wych, ac yn cadarnhau\u2019n union pam fod y gw\u0302r diymhongar yma\u2019n llawn haeddu\u2019r gydnabyddiaeth."}, {"text_idx": "#000004", "text": "Un peth sy\u2019n eich taro chi am ganeuon Tecwyn, a nifer o\u2019r rhai isod, ydy gymaint o bobl sydd wedi gwneud cyfyr o un neu fwy ohonyn nhw \u2013 rhai yn gorau, eraill yn unawdwyr neu barti\u0308on a nifer o artistiaid cyfoes hefyd. Mae hynny\u2019n aml yn arwydd o ga\u0302n wirioneddol dda."}, {"text_idx": "#000006", "text": "Rhyddhawyd yn wreiddiol ar ei ail albwm, Dof yn O\u0302l, ym 1978. Roedd hwn yn albwm cysyniadol o fath gyda nifer o\u2019r caneuon yn ymdrin ag Amos y proffwyd."}, {"text_idx": "#000011", "text": "Mae hon ar ei albwm cyntaf, Y Dref Wen, ac er bod honno\u2019n cael ei gweld yn aml fel record genedlaetholgar Gymreig, dyma drac sy\u2019n adlewyrchu ymwybyddiaeth Tecwyn Ifan o hanes a materion rhyngwladol. Ca\u0302n sy\u2019n cofio am y \u2018Wounded Knee Massacre\u2019 yn America yn Rhagfyr 1890 pan laddwyd 300 o bobl llwyth cynhenid y Lakota gan filwyr byddin yr UDA. Mae fersiwn wych o hon gan Lisa Je\u0302n sy\u2019n werth ei chlywed, yn ogystal ag un unigryw ardderchog gan Pat Datblygu, Haydon Y Pencadlys a Dylan Race Horses / Ynys. Mae \u2019na hefyd fersiwn ohoni gan Alun Tan Lan ar ei drydydd albwm, Yr Aflonydd."}, {"text_idx": "#000012", "text": "Daw hon o\u2019r albwm o\u2019r un enw a ryddhawyd y 1997, sydd unwaith eto\u2019n record sy\u2019n llawn myfyrdodau am y byd cyfoes, rhyngwladol. Mae \u2019na fersiwn fach da o hon gan Meinir Gwilym hefyd."}, {"text_idx": "#000013", "text": "Ail drac albwm unigol cyntaf Tecwyn, Y Dref Wen, a ryddhawyd ym 1977. Mae hon yn gyfeiriad at, ac yn addasiad o eiriau, y gerdd enwog \u2018Ystafell Cynddylan\u2019 o gyfres englynion Canu Heledd o rywdro tua cyfnod y blynyddoedd 800-900 \u2013 bydd lot ohonoch sydd wedi gwneud lefel \u2018A\u2019 Cymraeg wedi clywed am rhain."}, {"text_idx": "#000014", "text": "Un o ganeuon mwyaf upbeat a bywiog Tecs sydd wedi parhau\u2019n ffefryn ar y tonfeddi dros y blynyddoedd. Ymddangosodd hon yn wreiddiol ar yr albwm 0 1983, Herio\u2019r Oriau Du. Mae \u2019na sawl artist wedi gwneud cyfyr o hon gan gynnwys Dan Lloyd ac yn ddiweddar iawn fersiwn wych gan Ciwb, gydag Iwan Fo\u0302n yn canu."}, {"text_idx": "#000017", "text": "Mae\u2019n siw\u0302r mai hon ydy ca\u0302n enwocaf Tecwyn, ac mae\u2019n rhannu enw gyda\u2019i albwm cyntaf wrth gwrs. Yn wir, hon oedd ca\u0302n agoriadol yr albwm, ac i bawb ar y pryd dyma\u2019r cyntaf fydden nhw wedi\u2019i glywed ar record gan Tecwyn Ifan fel artist unigol! Mae\u2019r ga\u0302n yn aml yn cael ei chysylltu\u2019n agos a\u0302 mudiad Adfer, oedd yn weithgar iawn yn y 1970au, ac mae\u2019n siw\u0302r bod adlais o syniadaeth y mudiad yma, ond y prif ddylanwad unwaith eto, fel gyda \u2018Stafell Gynddylan\u2019 oedd cerddi Canu Heledd"}, {"text_idx": "#000018", "text": "Efallai mai \u2018Y Dref Wen\u2019 ydy ca\u0302n enwocaf Tecwyn, ond mae\u2019n anodd dadlau gyda\u2019r trac ddaeth i frig ein po\u0302l piniwn \u2013 mae \u2018Bytholwyrdd\u2019 yn glasur pur. Rhyddhawyd hon yn wreiddiol ar yr albwm Edrych i\u2019r Gorwel ym 1981. Erbyn hynny roedd y cerddor wedi dod yn dad am y tro cyntaf, a dyna\u2019r dylanwad mawr ar y trac gan mai ca\u0302n i\u2019w blentyn cyntaf anedig ydy hon. Ond, mae\u2019n llawer mwy na baled rhamantus \u2013 mae\u2019n glasur o gan pop punchy, dim nonsens...dim ond dwy funud o hyd ydy hi, does dim gwastaff o gwbl \u2013 mae\u2019n rhagorol."}]